В резултат на целенасочената политика броят на децата в специализираните институции се е понижил с над 91% - от 7 587 деца през 2010 г. до 623 деца в края на януари 2019 г. Отчетено е и намаляване на броя на специализираните институции с почти 82% - от 137 през 2010 г. до 25 в края на януари 2019 г. Съществено се подобрява и качеството на живот на изведените от специализираните институции деца. Непрекъснато полагаме усилия и за подобряване на грижата за децата, които се настанени и се отглеждат извън семейството – не само в специализираните институции, но и в социалните услуги от резидентен тип, в приемните семейства, посочи зам.-министър Русинова. От началото на тази година са закрити още три институции в общините Исперих, Гоце Делчев и Ямбол.